Comisia Europeană a alocat, vineri, 500 milioane euro prevăzută în Actul privind sprijinirea producţiei de muniţii (ASAP). Unul dintre cele 31 de proiecte proiecte finanțate cu aceste fonduri a fost depus de compania germană Rheinmetall şi societatea de stat Romarm, și prevede construirea în România a unei fabrici de pulberi pentru muniţie.
Comisia anunţă că cele 31 de contracte de finanţare ar putea fi semnate în mai.
Ministrul Economiei, Radu Oprea, în subordinea căruia se află compania ROMARM – care reuneşte cele 16 fabrici de muniţie şi armament de stat, a declarat joi pentru Europa Liberă că reprezentanţii companiei Rheinmetall au venit deja în România, în vederea construirii unei fabrici de pulberi în România.
"Am avut inspecţii în teren, există un concept, pentru că astfel a fost depus proiectul (, ştim ce avem de făcut. Însă vom avea din nou, în aprilie, vizite în teren la nivel tehnic, pentru a putea să definim mai bine proiectul şi de aici, să mergem cu toţi paşii necesari", a explicat ministrul Economiei.
Planurile UE de a-și crește capacitatea militară
Comisia Europeană a lansat programul de lucru pentru instrumentul de consolidare a industriei europene de apărare prin achiziţii publice în comun (EDIRPA) şi al patrulea program anual de lucru al Fondului european de apărare (FEA), arată comunicatul de presă al Executivului european.
Împreună, aceste programe au un buget de aproape două miliarde euro. Măsurile de astăzi în direcţia consolidării bazei industriale şi tehnologice de apărare europene sunt luate în urma adoptării primei Strategii industriale europene în domeniul apărării ( EDIS) şi a propunerii aferente privind un program european pentru industria de apărare (EDIP).
ASAP – 500 de milioane euro pentru creșterea capacității de producție a muniției
Cu sprijinul ASAP, se preconizează că Europa va atinge o capacitate anuală de producţie de coji de muniţie de două milioane până la sfârşitul anului 2025.
Comisia Europeană a finalizat evaluarea în temeiul Regulamentului ASAP în timp record şi a selectat 31 proiecte pentru a ajuta industria europeană să îşi sporească producţia de muniţii şi gradul de pregătire.Proiectele selectate acoperă cinci domenii: certificarea explozivilor, a pulberilor, a cochiliilor, a rachetelor şi a testării şi recondiţionării. Proiectele vor fi finanţate cu 513 milioane EUR din bugetele UE şi Norvegiei. Această finanţare va mobiliza investiţii suplimentare din partea industriei prin cofinanţare, ceea ce va duce la investiţii totale de aproximativ 1.4 miliarde EUR în lanţul de aprovizionare.
ASAP se concentrează asupra pulberilor şi explozivilor, care reprezintă blocaje pentru producţia de coji de muniţie, şi le va aloca aproximativ trei sferturi din program. Programul va sprijini proiecte de creştere a capacităţii anuale de producţie cu peste 10 000 de tone de pulberi şi cu peste 4 300 de tone de explozivi. În acest scop, Uniunea va investi 248 de milioane EUR în capacitatea de producţie a pulberilor şi 124 de milioane EUR în capacitatea de fabricare a explozivilor.Datorită măsurilor deja luate, capacitatea de producţie anuală europeană pentru cochilii de 155 mm atinsese deja 1 milioane pe an în ianuarie 2024.
Întreprinderile beneficiare ale ASAP şi lanţurile lor de aprovizionare sunt răspândite în întreaga Uniune Europeană. Se acordă sprijin pentru consolidarea capacităţilor de producţie existente, precum şi pentru crearea unora noi. Proiectele finalizate vor spori capacitatea de reacţie şi capacitatea industriei de apărare a Uniunii, asigurând o aprovizionare mai rapidă cu muniţie şi rachete în Europa.Este preconizat că acordurile de grant cu solicitanţii selectaţi vor fi semnate în mai 2024.
310 de milioane euro pentru a stimula statele membre să achiziţioneze împreună capabilităţi de apărare
Prin adoptarea instrumentului pentru consolidarea industriei europene de apărare prin achiziţii publice în comun (EDIRPA) şi prin lansarea cererilor de propuneri respective, Comisia stimulează pentru prima dată statele membre să achiziţioneze în comun produse din domeniul apărării care să răspundă celor mai urgente şi critice nevoi, în special cele amplificate de agresiunea Rusiei împotriva Ucrainei.
Agregarea cererii va oferi previzibilitate şi, prin urmare, va stimula industria noastră să crească capacitatea de producţie şi va îmbunătăţi interoperabilitatea forţelor armate naţionale.
Cu un buget total de 310 milioane euro, programul de lucru EDIRPA va sprijini achiziţiile publice în comun în trei domenii:
- 1) muniţie (de exemplu, arme de calibru mic, muniţie de artilerie, mortiere, rachete)
- 2) apărare aeriană şi antirachetă şi 3) Platforme şi înlocuirea sistemelor preexistente (de exemplu, tancuri, vehicule blindate, sisteme de sprijin, sisteme de soldaţi, drone).
Aceste priorităţi de finanţare au fost stabilite împreună cu statele membre pentru a răspunde nevoilor urgente în materie de apărare şi pentru a realimenta stocurile de apărare.
Termenul de depunere a propunerilor este 25 iulie 2024.
1,1 miliarde euro pentru stimularea proiectelor UE de C&D
Pentru a se asigura că Europa rămâne în avangarda tehnologiei şi inovării în domeniul apărării, Comisia a adoptat cel de al patrulea program anual de lucru al Fondului european de apărare (FEA) şi a lansat cererile de propuneri corespunzătoare, alocând o sumă suplimentară de 1.1 miliarde euro, inclusiv 225 de milioane euro pentru sprijinirea întreprinderilor nou-înfiinţate din domeniul inovării şi apărării prin măsuri specifice în cadrul schemei UE de inovare în domeniul apărării (EUDIS). Priorităţile de finanţare sunt convenite de comun acord cu statele membre şi iau în considerare tehnologiile de apărare şi nevoile în materie de capabilităţi, precum şi ameninţările emergente amplificate de mediul de securitate modificat.
Programul de lucru pentru 2024 al FEA, care acoperă 32 teme ale cererilor de propuneri, va finanţa proiecte în domenii esenţiale ale apărării, inclusiv combaterea rachetelor hipersonice, dezvoltarea unei game de vehicule fără pilot în aer şi pe teren şi asigurarea unei comunicări spaţiale securizate. Pregăteşte terenul pentru sistemele de apărare de generaţie următoare, cum ar fi elicopterele şi aeronavele de marfă de dimensiuni medii.În plus, programul de lucru oferă măsuri de sprijin pentru promovarea inovării şi a incluziunii în domeniul apărării prin intermediul schemei UE de inovare în domeniul apărării (EUDIS), cu finanţare pentru un accelerator de afaceri al EUDIS şi oportunităţi de corelare cu investitorii.
Termenul de depunere a propunerilor este 5 noiembrie 2024.
****